stanford-oval/wikipedia huggingface dataset:
Steve Morabito

| Steve Morabito |
| --- | --- |
 Steve Morabito 2011.
Henkilötiedot
Syntynyt: 30. tammikuuta 1983 (ikä 41)
Kansalaisuus:   Sveitsi
Pyöräilijä
Pituus:  186 cm
Paino:  74 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2006 2007–2009 2010–2014 2015–3019:  Phonak Hearing Systems Astana Team BMC Racing Team FDJ/Groupama-FDJ
Suurimmat voitot
  Maantieajon Sveitsin-mestaruus 2018 
 Tiedot päivitetty: 19. tammikuuta 2019 
Aiheesta muualla
www.stevemorabito.ch
Steve Morabito (s. 30. tammikuuta 1983) on sveitsiläinen maantiepyöräilijä. Hän aloitti ammattilaisuransa Phonak Hearing Systems -joukkueessa 2006, edusti Astana Teamia 2007–2009, BMC Racing Teamia 2010–2014 ja viimeisenä ammattilaistallinaan FDJ/Groupama-FDJ:tä 2015–2019. Hän voitti maantieajon Sveitsin-mestaruuden 2018.
Saavutuksia

Lähteet: Pro Cycling Stats, Cycling Archives
Sonali Bendre

| Sonali Bendre |
| --- | --- |
 Sonali Bendre vuonna 2018.
Henkilötiedot
Syntynyt: 1. tammikuuta 1975 (ikä 49) Bombay, Maharashtra, Intia
Ammatti:  näyttelijä malli
Puoliso:  Goldie Behl (vih. 2002)
Lapset:  1
Näyttelijä
Aktiivisena:  1994–2004, 2012–
Aiheesta muualla
IMDb 
AllMovie
Sonali Bendre (s. 1. tammikuuta 1975 Bombay, Maharashtra, Intia) on intialainen näyttelijä ja malli. Hän on näytellyt enimmäkseen hindinkielisissä elokuvissa, mutta on esiintynyt myös useissa tamilin-, telugun-, marathin- ja kannadankielisissä elokuvissa.
Hän debytoi näyttelijänä vuoden 1994 elokuvassa Aag, ja hänen ensimmäinen kaupallinen menestyksensä oli toimintaromanssi Diljale (1996). Hän saavutti laajempaa menestystä päärooleilla elokuvissa Major Saab (1998), Zakhm (1998), Sarfarosh (1999), Hum Saath-Saath Hain (1999), Hamara Dil Aapke Paas Hai (2000) ja vierasesiintymisellä elokuvassa Kal Ho Naa Ho (2003).
Bendre jätti elokuva-alan vuonna 2004 ja poikansa syntymän jälkeen siirtyi televisioon. Hän toimi tuomarina Indian Idolin neljännellä tuotantokaudella ja India’s Got Talentin kolmella ensimmäisellä kaudella. Hän teki paluun hindielokuvateollisuuteen elokuvassa Once Upon ay Time in Mumbai Dobaara! vuonna 2013.
Yksityiselämä

Sonali Bendre meni naimisiin elokuvantekijä Goldie Behlin kanssa 12. marraskuuta 2002. Heidän poikansa syntyi elokuussa 2005. Bendre kertoi heinäkuussa 2018 sairastavansa syöpää.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 1994 | Aag | Parul | Hindi |  |
| 1994 | Naaraaz | Sonali | Hindi |  |
| 1995 | The Don | Anita Malik | Hindi |  |
| 1995 | Gaddaar | Priya | Hindi |  |
| 1995 | Takkar | Mohini | Hindi |  |
| 1995 | Bombay | Itsenään | Tamili | Erikoisesiintyminen laulussa ”Humma Humma” |
| 1996 | Rakshak | Tohtori Pooja Malhotra | Hindi |  |
| 1996 | English Babu Desi Mem | Bijuriya | Hindi |  |
| 1996 | Diljale | Radhika | Hindi |  |
| 1996 | Apne Dam Par | Itsenään | Hindi | Erikoisesiintyminen laulussa ”Aara Hile Chapara Hile” |
| 1996 | Sapoot | Kajal | Hindi |  |
| 1997 | Bhai | Meenu | Hindi |  |
| 1997 | Tarazu | Pooja | Hindi |  |
| 1997 | Qahar | Neelam | Hindi |  |
| 1998 | Keemat: They Are Back | Mansi | Hindi |  |
| 1998 | Duplicate | Lily | Hindi |  |
| 1998 | Humse Badhkar Kaun | Anu | Hindi |  |
| 1998 | Major Saab | Nisha | Hindi |  |
| 1998 | Angaaray | Roma | Hindi |  |
| 1998 | Zakhm | Soniya | Hindi |  |
| 1999 | Sarfarosh | Seema | Hindi |  |
| 1999 | Love You Hamesha | Shivani | Hindi |  |
| 1999 | Kadhalar Dhinam | Roja | Tamili |  |
| 1999 | Kannodu Kanbathellam | Kalyani | Tamili |  |
| 1999 | Hum Saath-Saath Hain | Preeti | Hindi |  |
| 1999 | Dahek: A Burning Passion | Sabina Bahkshi/Neelima Bahkshi | Hindi |  |
| 1999 | Premikula Roju | Roja | Telugu |  |
| 2000 | Chal Mere Bhai | Piya | Hindi |  |
| 2000 | Dil Hi Dil Mein | Roja | Hindi |  |
| 2000 | Hamara Dil Aapke Paas Hai | Khushi | Hindi |  |
| 2000 | Dhaai Akshar Prem Ke | Nisha | Hindi |  |
| 2000 | Jis Desh Mein Ganga Rehta Hain | Saawni | Hindi |  |
| 2000 | Preethse | Kiran | Kannada |  |
| 2001 | Murari | Vasundhara | Telugu |  |
| 2001 | Love Ke Liye Kuchh Bhi Karega | Sapna Chopra | Hindi |  |
| 2001 | Lajja | Itsenään | Hindi | Erikoisesiintyminen laulussa ”Mujhe Saajan Ke Ghar Jaana Hai” |
| 2001 | Tera Mera Saath Rahen | Madhuri | Hindi |  |
| 2002 | Indra | Pallavi | Telugu |  |
| 2002 | Khadgam | Swathi | Telugu |  |
| 2002 | Manmadhudu | Harika | Telugu |  |
| 2003 | Anahat | Kuningatar Sheelavati | Marathi |  |
| 2003 | Pyaar Kiya Nahin Jaatha | Disha | Hindi |  |
| 2003 | Palanati Brahmanaidu | Siva Nageshwari | Telugu |  |
| 2003 | Chori Chori | Pooja | Hindi |  |
| 2003 | Kal Ho Naa Ho | Priya | Hindi |  |
| 2004 | Shankardada MBBS | Tohtori Sunita | Telugu |  |
| 2004 | Aga Bai Arrecha! | Itsenään | Marathi | Erikoisesiintyminen laulussa ”Cham Cham” |
| 2013 | Once Upon ay Time in Mumbai Dobaara! | Mumtaz Khan | Hindi |  |
Palkinnot

Filmfare Awards
1994: Paras naistulokas – Aag
Screen Awards
1994: Lupaavin naistulokas
2001: Paras naissivuosa – Hamara Dil Aapke Paas Hai
2004: Paras naispääosa (marathi) – Anahat
Golden Petal Awards
2011: Most Chahiti Personality – India’s Got Talent
Indian Telly Awards
2012: Paras tuomaripaneeli – India’s Got Talent
Zee Rishtey Awards
2017: Paras tuomari – India’s Best Dramebaaz
Aiheesta muualla

Wikimedia Commonsissa on kuvia tai muita tiedostoja aiheesta .
Sonali Bendre Internet Movie Databasessa. (englanniksi)
Sonali Bendre Allmoviessa (englanniksi)
Sulkeiset

Sulkeiset eli sulkeisjärjestysharjoitus on puolustusvoimissa käytössä oleva koulutusmenetelmä. Siinä yksittäisten sotilaiden ja ryhmien sijainti on toistensa suhteen tarkoin määrätty. Se juontaa juurensa ajalta, jolloin tuliaseita ei ollut vielä keksitty, vaan taisteltiin keihäin ja miekoin. Ensimmäinen säilynyt sulkeisjärjestysohjesääntö on peräisin Bysantin ajoilta[lähde? ], ja se juontaa juurensa paljon vanhempaan, roomalaiseen legioonalaisten ohjesääntöön.[lähde? ]
Sulkeisten harjoittamisella tähdätään yksilön sopeuttamiseen suuremman joukon osaksi ja toimimaan joukon osana ennalta määrättyjen komentojen mukaan. Harjoittamalla pyritään suoritukset saamaan koko joukon osalta täsmälleen yhtäaikaiseksi. Oikein käytettynä se on puolustusvoimien sulkeisjärjestysohjesäännön mukaan nopein tapa hallita suurienkin joukkojen liikettä.
Sulkeisilla puolustusvoimien mukaan tavoiteltuja hyötyjä

Joukon yhteishengen luominen
Kyky vaistomaiseen reagointiin ja täsmällisyyteen
Suurten sotilasjoukkojen täsmällinen ja vakiomallinen johtaminen
Henkisen kapasiteetin sekä lihaskunnon ja koordinaation kehittäminen
Pohjimmiltaan sulkeisjärjestysharjoitus on behavioristinen ehdollistuminen. Siinä pyritään toiston ja jatkuvan harjoituksen myötä vaistomaiseen toimintaan. Keskiajan elävän historian toiminta on tutkinut myös aikakautisia taistelutaktiikoita sekä sulkeisjärjestysohjesääntöjä, ja sulkeisjärjestyksen merkitys tuonaikaisessa taistelussa on ollut todella merkittävä, sillä pitkät salkoaseet, keihäät ja piikit sotkeutuvat nopeasti toisiinsa ilman täsmällisiä komentoja. Isojen jalkaväkimuotojen liikuttelu ilman täsmällisiä komentoja ja järjestystä on täysin mahdotonta. Sulkeisjärjestyksessä toimivan joukko-osaston psykologinen vaikutus viholliseen on myös todella merkittävä. Osaston tulee myös tuntea heitä ohjaavan henkilön ääni.
Suusta ladattavien aseiden aikakaudella sulkeisjärjestystä käytettiin myös jatkuvan tulitoiminnan mahdollistamiseksi; esimerkiksi Britannian kuninkaallisen armeijan jalkaväen kolmirivisessä muodostelmassa joukko eteni alkuun kolmijonossa ja saavuttaessa taistelukentälle miehet kääntyivät paikallaan 90 astetta joko vasemmalle tai oikealle muodostaen kolmirivin, liikkuvassa kolmirivissä käskyllä "Number One" ensimmäisen rivi eteni muun muodon edelle ja ampui, käskyllä "Number Two" ensimmäinen rivi siirtyi taakse lataamaan kun toinen rivi eteni muun muodon edelle ja ampui, käskyllä "Number Three" ampumavuorossa ollut toinen rivi siirtyi muodon taakse lataamaan ja kolmas rivi siirtyi ampumaan jne. Nykyisenlaisen paraatikatselmus muodostelman alkuperä on myös näissä taistelumuodostelmissa; joukot järjestäytyivät komppanioittain rivistöksi päädyissä saattaen olla jopa useita komppanioita peräkkäin tarkoituksena saada vahvat sivustat murtamaan vihollisen sivustat ja estämään omien sivustojen murtuminen.
Koska simputus on Puolustusvoimissa kielletty, sulkeisharjoituksia ei ole luvallista käyttää rangaistuksena tai esimiesaseman väärinkäyttöön. Kaiken sulkeiskoulutuksen tulee tähdätä edellä mainittuihin hyötyihin vaikka se olisi henkisesti ja fyysisesti rasittavaa.
Sulkeisia voidaan toistaa mikäli vaadittuja koulutuksellisia tavoitteita ei saavuteta.
Sulkeiskomennot

Sulkeisjärjestysharjoituksessa käytetään Sulkeisjärjestysohjesäännön määrittämiä komentoja. Komennoilla on aina suorittava osa ja usein valmistava osa, esimerkiksi "kaarto vasempaan – mars", jossa "kaarto vasempaan" on valmistava osa ja "mars" suorittava osa, jolloin sotilaat toteuttavat käsketyn komennon. Valmistavan ja suorittavan osan välissä pidetään noin sekunnin tauko. Komentoihin kuuluu muun muassa:
Asento, jolloin sotilaat siirtävät liikuttamalla vasenta jalkaansa kantapäät yhteen, jättäen jalkaterien väliin noin kahden nyrkin välin, asettavat kädet nyrkissä housunsaumoille ja ottavat korostetun ryhdin.
Lepo, jolloin sotilaat siirtävät vasenta jalkaansa noin oman jalkansa verran vasemmalle ja hellittävät hieman korostettua ryhtiään.
Käännös oikeaan – päin, tällä komennolla sotilaat kääntyvät käskettyyn suuntaan nostamalla käsketyn suunnan puoleista jalkaansa kantapään varaan ja toista jalkaansa jalkaterän varassa, käännöksen jälkeen sotilaat siirtävät vasemman jalkansa oikean jalan viereen ja jäävät asentoon seisomaan. Muut suunnat käsketään komennoilla "käännös vasempaan – päin" ja "täyskäännös vasempaan – päin".
Taakse – poistu, tällä komennolla sotilaat kääntyvät vasemman kautta 180 astetta, ottavat 10 juoksuaskelta, kääntyvät takaisin käskynantajaa kohti ja jäävät lepoon odottamaan lisäohjeita. Poistuminen voidaan käskeä myös vasemmalle, oikealle tai muuhun joukon johtajan määrittämään suuntaan tai paikkaan.
Kolmiriviin – järjesty, komennon jälkeen sotilaat marssivat tahdissa muotoon, jossa kolme miestä on peräkkäin ja muut muodostavat rivit heidän vasemman kätensä puolelle. Voidaan käskeä myös jonomuodostelmaan ja jonojen/rivien lukumäärä voi olla mikä tahansa.
Paririviin-järjesty tai jonoon järjesty.
Oikealle – mars, marssiva joukko-osasto ottaa kolme vinoaskelta oikealle, tarvittaessa ojaan. Käytetään esim. ajoneuvoa kohdatessa.
Marssittaessa yksikköä on johtaja on osaston toiseksi viimeisen täyden ruodun tasalla pystyäkseen ohjaamaan yksikköä.
Muita komentoja ovat esimerkiksi aseotteet: "eteen – vie", "olalle – vie", "jalalle – vie" (koskee ainoastaan lippua), sekä esimerkiksi marssimiseen liittyvät komennot: "tahdissa – mars", "osasto – seis" ja "juoksuun – mars".
Rättisulkeiset

Rättisulkeiset eli järjestymisharjoitus on armeijaslangiin kuuluva ilmaus. Kyseinen toiminta ei liity sulkeisjärjestykseen vaan on sellainen harjoitus, jossa esimiehet toistuvasti käskevät varusmiehiä järjestymään paikalle tietyssä varustuksessa. Käsky uudesta varustuksesta saatetaan määrätä jo siinä vaiheessa kun edellistä vasta puetaan. Jos järjestymisharjoitus järjestetään viikko-ohjelman ulkopuolella, on kyseessä nykyään esimiesaseman väärinkäyttö.
Suomen saamelaisnuoret

Suomen Saamelaisnuoret ry (lyh. SSN, pohjoissaameksi Suoma Sámi Nuorat rs) on vuonna 1991 perustettu saamelaisnuorten edunvalvontajärjestö. Yhdistyksen toiminnan tavoitteena on vahvistaa saamelaisnuorten saamelaista identiteettiä ja lisätä heidän tietoisuuttaan saamelaiskulttuurista. Yhdistys pyrkii lisäämään saamelaisnuorten yhteydenpitoa, parantamaan saamen kielten asemaa ja nostamaan saamelaisen kulttuurin arvostusta. Yhdistyksen keskeisimmät toiminnot ovat erilaiset koulutukset, hankkeet, tapahtumat ja poliittinen lobbaaminen saamelaisnuoria koskevissa asioissa. SSN:n kotipaikkakunta on Utsjoki, toiminta-alue on koko Suomi ja ensisijainen kohderyhmä ovat Suomessa asuvat saamelaisnuoret. Sillä oli vuonna 2022 noin 130 jäsentä.
Aiheesta muualla

Suomen Saamelaisnuoret ry Facebook:ssa
Suomen Saamelaisnuoret ry:n kotisivu internetin arkistossa
Sticky Fingers (yhtye)

| Sticky Fingers |
| --- | --- |
 Sticky Fingers Hyvinkäällä 1982.
Tiedot
Toiminnassa:  1982–1985
Tyylilaji:  rock
Kotipaikka:  Hyvinkää, Suomi
Laulukieli:  englanti
Jäsenet:  Timo Ahonen - kitara, laulu & taustalaulu   Jari Pelkonen - kitara, laulu & taustalaulu   Jari Ahonen - basso & taustalaulu   Ari Haapalainen - rummut & taustalaulu  
Levy-yhtiö:  Poko Rekords   
Infobox OKNimi-testi OK: 
Sticky Fingers oli hyvinkääläinen glam punk -yhtye, joka toimi vuosina 1982–1985. Yhtye ehti levyttää uransa aikana kaksi singleä ja yhden LP:n Poko Rekordsille.
Historia

Sticky Fingers sai alkunsa 1982 kesällä, kun paikallinen punk-bändi Vandaalit, jossa "Klide" ja Ari tuolloin soittivat, alkoi olla tiensä päässä (palatakseen myöhemmin takaisin). Samaan aikaan myös veljesten "Timppa & Jarkka" Firekids-kokoonpano alkoi vedellä viimeisiä henkosiaan juuri äänitetystä "Johnny's Fox" -singlestä huolimatta. Näin oli tullut aika Kliden ja Jarkan jo 1970-luvun alussa suunnittelemalle yhteiselle glam-henkiselle rock-bändille. Yhtye valitsi itselleen nimen Rolling Stonesin "Sticky Fingers" levyn mukaan (Arin ehdotuksesta). Tyylillisiä ja musiikillisia esikuvia bändille olivat mm. Slade, Sweet sekä Ramones. Ennen Sticky Fingersin perustamista (1981–1882) "Timppa ja Jarkka" ehtivät kokeilla hetken aikaa yhteistä bändi viritystä Vandaali-solisti Vesa Häklin kanssa nimellä Gunga Din. Tässä lyhytaikaisessa kokeilussa oli jo rummuissa tuleva Sticky Fingers -mies Ari Haapalainen.
Vandaalit-yhteyksien kautta tutuksi tullut Poko Rekordsin Epe Helenius oli kiinnostunut julkaisemaan myös Sticky Fingersin tuotantoa ja yhtye levyttikin Pokolle kaksi singleä ja yhden albumin. Albumin Fight for Fun sekä singlen "Christine" / "Lipstick Love" tuottajana toimi Popedasta ja Sensuuri-yhtyeestä tuttu Costello Hautamäki
Ensimmäisen singlensä "Memories" / "Beerhunter's Time" bändi tuotti yhdessä Mika Sundqvistin kanssa, joka myös toimi singlen äänittäjänä. Kaikki Sticky Fingers -levytykset on äänitetty MSL-studiossa Lempäälässä. Ainoa cover-kappale näillä levyillä on Fight for Fun -LP:llä oleva "Funny Funny" (Nicky Chinn, Mike Chapman). Sweet julkaisi originaaliversionsa 1971.
Sticky Fingers esiintyi hajoamisensa jälkeen ensimmäistä kertaa yhdessä Timmyn 50v synttäreillä, Ahdenkallion koululla Hyvinkäällä vuonna 2010. Rummuissa tosin tuolloin oli Hande Pussinen (r.i.p.).  Toinen kerta koittikin sitten heti seuraavana vuonna ja tällöin ihan originaalilla kokoonpanolla (kun rumpali Ari Haapalainenkin pääsi mukaan) kitaristi Kliden 50v synttäreillä Hyvinkään Raittiustalolla 2011.
21. maaliskuuta 2015 MTV3:n Pop'n'Roll-ohjelma käsitteli yhtenä aiheenaan Sticky Fingersin Fight For Fun -levyn kantta.
Sticky Fingers esiintyi 32 vuoden tauon jälkeen ensimmäistä kertaa julkisesti yhdessä 14. lokakuuta 2017 Hyvinkääsalissa järjestetyissä kahdessa erillisessä "Hyvinkää All Stars" -konsertissa. Yhtye esitti konserteissa kaksi omaa kappalettaan: "Bad Boys Make Noize", sekä "Lipstick Love".  Bändin alkuperäisjäsenistä oli mukana Timo Ahonen, Jari Ahonen ja Jari Pelkonen. Ari Haapalaista tuurasi rummuissa Käsityöläiset-bändistäkin tuttu Niko Berg.
Kokoonpano

Timo "Timppa" Ahonen (Timmy) – kitara, laulu ja taustalaulu
Jari "Jartsu" Pelkonen (Klide) – kitara, laulu ja taustalaulu
Jari "Jarkka" Ahonen (Jesse) – basso ja taustalaulu
Ari Haapalainen (Little Willy) – rummut ja taustalaulu
Diskografia > Albumit

Fight for Fun (1984,  Poko Records) (pälp 56 / poks 56)
Recorded at MSL-studios 2.-5.July 1984 -
Produced by Costello Jones -
Photo: Jokke Järvinen -
Tolonen (piano - Midnight Angel)
Diskografia > Singlet

Memories - Beerhunter`s Time (1983 Poko Rekords) (pis 126)
Recorded at MSL-studios 25,26. July 1983 -
Cover arr: J.K. Juntunen / Mansisto
Christine - Lipstick Love (1984 Poko Rekords) (pis 134)
Recorded at MSL-studios 26. March 1984 -
Produced by Costello Jones (Hautamäki) -
Cover art by Jon Jobson (J.K. Juntunen) - 
Modelling by Nana Softice
Aiheesta muualla

Sticky Fingers Diskogsissa
(Sticky Fingers - Christine) (YouTube)
(Sticky Fingers - Lipstick Love) (YouTube)
(Sticky Fingers - Beerhunter's Time) (YouTube)
Sigfried Held

| 0 | 1 | 2 |
| --- | --- | --- |

Henkilötiedot
Koko nimi: Sigfried Held
Syntymäaika: 7. elokuuta 1942 (ikä 82)
Syntymäpaikka: Freudenthal, Saksa
Pelipaikka: Hyökkääjä
Lempinimi: Siggi
Seurat
| Vuodet | Seura | O (M) |
| 1963–1965 1965–1971 1971–1977 1977–1979 1979 1979–1981 |  Kickers Offenbach  Borussia Dortmund  Kickers Offenbach  Borussia Dortmund  Preußen Münster  Bayer Uerdingen | 031 (10) 183 (41) 181 (28) 047 (3) 011 (1) 059 (3) |
Maajoukkue
| 1966–1973 |  Saksa | 041 (5) |
Valmennusura
1981–1983 1984 1986–1989 1989–1990 1991–1993 1993–1995 1995 1996–1998 2001–2003 2004:  Schalke 04  FC Remscheid  Islanti  Galatasaray  Admira Wacker  Dynamo Dresden  Gamba Osaka  VfB Leipzig  Malta  Thaimaa
 Seurajoukkueuran tilastot kattavat vain kansalliset sarjat.
Sigfried Held (s. 7. elokuuta 1942) on entinen saksalainen jalkapalloilija ja valmentaja.
Held syntyi Freudenthalissa Sudeettialueella. Hänen ensimmäinen seuransa oli Regionalliga Südissa pelannut Kickers Offenbach. Vuonna 1965 Held siirtyi Bundesliigaan Borussia Dortmundiin, jossa hän saavutti muun muassa cup-voittajien cupin voiton ja toisen sijan liigassa 1966. Held pelasi urallaan kaikkiaan 422 Bundesliigaottelua Dortmundissa, Offenbachissa ja Bayer Uerdingenissa.
Held pelasi Saksan maajoukkueessa 41 maaottelua vuosina 1966–1973 ja teki niissä viisi maalia. Hän oli mukana 1966 MM-kisoissa, joissa Saksa oli toinen, ja 1970 MM-kisoissa, joissa hän sai pronssia.
Pelaajauran jälkeen Held ryhtyi valmentajaksi. Hän valmensi muun muassa Bundesliigassa Schalkea ja Dynamo Dresdeniä sekä ulkomailla turkkilaista Galatasarayta, itävaltalaista Admira Wackeria ja japanilaista Gamba Osakaa. Lisäksi Held on valmentanut Islannin, Maltan ja Thaimaan maajoukkueita.
TAS

TAS voi tarkoittaa seuraavia:
TAS, CAS (ransk. Tribunal Arbitral du Sport, engl. Court of Arbitration for Sport), urheilun kansainvälinen vetoomustuomioistuin
TAS, Tool-assisted speedrun, videopelin mahdollisimman nopea läpäisytapa emulaattorien työkalujen avulla
Star Trek: The Animated Series (ST: TAS, TAS), Star Trek -televisiosarjaan perustuva televisioanimaatiosarja
Tasmania, postilyhenne TAS, Australian osavaltio
TAS, True Airspeed (Todellinen lentonopeus), Ilma-aluksen lentonopeuden mittaustapa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”TAS”, voi hakea sivunnimihaulla, laajalla sivunnimihaulla tai tekstihaulla.
TBA

TBA voi tarkoittaa:
kirjainlyhenne sanoista ”to be announced” – lyhenteen tarkoitus on ilmoittaa, ettei tietylle tuotteelle ole virallista julkaisupäivämäärää tai nimeä ja se tullaan ilmoittamaan myöhemmin.
Tert-butanoli, alkoholi
”The Big Apple” eli ”Iso Omena”, New Yorkin kaupungin lempinimi
Trenes de Buenos Aires, argentiinalainen rautatieyhtiö
Trockenbeerenauslese, saksalainen tai itävaltalainen jälkiruokaviinityyppi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”TBA”, voi hakea sivunnimihaulla, laajalla sivunnimihaulla tai tekstihaulla.
Sysmä (Ilomantsi)

| Sysmä |
| --- | --- |
Valtiot:  Suomi
Paikkakunta:  Ilomantsi
Koordinaatit:  62°42′N, 31°17′E
Vesistöalue ja valuma-alueen tietoja
Laskujoki:  Myllyjoki
Järvinumero:  04.925.1.001 
Mittaustietoja
Pinnankorkeus:  151,2 m 
Rantaviiva:  43 km 
Pinta-ala:  11,83 km² 
Tilavuus:  0,0365 km³ 
Keskisyvyys:  3,09 m 
Suurin syvyys:  8,8 m 
 fiSysmä 
Sysmä on iso järvi Ilomantsissa Pohjois-Karjalassa. Se kuuluu Vuoksen päävesistöön.
Sysmä on 5,8 kilometriä pitkä ja 3,9 kilometriä leveä. Järven pinta-ala on 11,8 neliökilometriä, ja sillä on noin 43 kilometriä rantaviivaa. Sysmässä on noin 40 saarta, joista suurimpia ovat Lammassaari (8,1 ha), Korpisaari (4,5 ha), Veitsisaari (3,9 ha), Kokkosaari (2,0 ha) ja Mäntysaari (1,3 ha). Järven länsipuolella kulkee harjumuodostuma, joka on synnyttänyt itäpuolelleen Sysmästä erottuvia pikkujärviä. Sysmän syvin kohta on 8,8 metriä ja tilavuus 0,0365 kuutiokilometriä. Keskisyvyys on 3,1 metriä. Syvin kohta sijaitsee Sysmän koillisosassa harjumuodostuman tuntumassa. Sysmän rannat ovat loivia lukuun ottamatta harjumuodostuman jyrkkiä rantoja. Rannat ovat pääosin metsämaata tai soistunutta metsämaata. Rannoille on rakennettu noin 40 vapaa-ajan kiinteistöä. Lisäksi viidessä saaressa on rakennuksia ja järven länsirannalla on uimaranta. Sysmän vedet laskevat järven lounaisosasta Myllyjokea pitkin Nuorajärveen.
Järven koillispuolella käytiin elokuun alkupäivinä 1944 Ilomantsin taistelu.
TAP Portugalin lento 425

| TAP Portugalin lento 425 |
| --- | --- |
 Onnettomuuskoneen kaltainen TAP Portugalin Boeing 727-200.
Yhteenveto
Päivämäärä:  19. marraskuuta 1977
Tapahtumapaikka:  Madeiran lentoasema
Lähtöpaikka:  Bryssel, Belgia
Välilaskupaikka:  Portelan lentoasema,  Lissabon
Määränpää:  Madeiran lentoasema, Portugali
Kuolleita:  131
Eloonjääneitä:  33
Lentokone
Konetyyppi:  Boeing 727-282Adv
Lentoyhtiö:  TAP Portugal
Rekisteritunnus:  CS-TBR
Matkustajia:  158
Miehistöä:  8
TAP Portugalin lento 425 oli TAP Portugalin lento Belgian Brysselistä Portugalin Madeiralle. Lentoon kuului välilasku Lissaboniin. 19. marraskuuta 1977 lennolla käytetty Boeing 727-282Adv liukui laskeutuessaan huonossa säässä ulos kiitotieltä ja tuhoutui. Koneessa olleista 164 ihmisestä 131 kuoli onnettomuudessa.
Lentokapteeni João Lontrão ja lentoperämies Miguel Guimarães Leal ryhtyivät noin kello 21.48 kolmanteen laskeutumisyritykseen Madeiran lentokentälle. Heidän työaikansa oli kestänyt tähän mennessä 13 tuntia ja 15 minuuttia, ja väsynyt miehistö oli yrittänyt jo kahdesti laskeutua vaikeissa olosuhteissa ainoastaan 1 600 metrin pituiselle kiitotielle. Kolmannen yrityksen jälkeen olisi ainoa vaihtoehto ollut yrittää Kanariansaarten Gran Canarialle. Kolmas laskeutumisyritys meni pitkäksi ja kone liukui kiitotieltä ulos.
Onnettomuudessa sai surmansa yhteensä 131 henkeä tehden siitä Portugalin historian pahimman lento-onnettomuuden. Madeiran lentoaseman kiitotie oli vaarallisen lyhyt ja onnettomuuden seurauksena sitä jatkettiin 200 metrillä vuosien 1982–1986 aikana. Myöhemmin sitä on jatkettu 2 777 metrin mittaiseksi.
Susipalatsi

| Susipalatsi> Wolf Hall |
| --- | --- |

Alkuperäisteos
Kirjailija:  Hilary Mantel
Kieli:  englanti
Genre:  historiallinen romaani
Kustantaja:  Fourth Estate
Julkaistu:  2009
Sivumäärä:  580
ISBN:  0007230184
Suomennos
Suomentaja:  Kaisa Sivenius
Julkaistu:  2011

Seuraava:  Syytettyjen sali
Löydä lisää kirjojaKirjallisuuden teemasivulta
Susipalatsi (engl. Wolf Hall) on Hilary Mantelin kirjoittama historiallinen romaani, joka ilmestyi vuonna 2009. Kirja palkittiin Booker-palkinnolla lokakuussa 2009. Kirjan tapahtumat sijoittuvat 1520-luvulle, ja kirja kertoo Thomas Cromwellin noususta valtaan kuningas Henrik VIII:n hovissa.
Kirjasta tuotettiin kuusiosainen televisiosarja vuonna 2015. Sarjassa näyttelevät muun muassa Mark Rylance, Damian Lewis, Jonathan Pryce ja David Robb.
Aiheesta muualla

Wolf Hall -teoksen sivusto (Arkistoitu – Internet Archive)
Hilary Mantelin haastattelu
Wolf Hall, kritiikkejä ja katsauksia, artikkelikokoelma